কুমারজীব
কুমারজীব (সরলীকৃত চীনা: 鸠摩罗什; প্রথাগত চীনা: 鳩摩羅什; ফিনিন: Jiūmóluóshí; ওয়েড-জাইলস: Chiu1 mo2 lo2 shih2, ৩৩৪-৪১৩ খ্রিষ্টাব্দ) কুচ রাজ্যের একজন বৌদ্ধ ভিক্ষু, পণ্ডিত ও অনুবাদক ছিলেন। তিনি প্রথমে সর্বাস্তিবাদ মতবাদের শিক্ষালাভ করেন ও পরবর্তীকালে মহাযান বৌদ্ধধর্মের প্রতি আকৃষ্ট হয়ে নাগার্জুনের মাধ্যমক দর্শন সম্বন্ধে শিক্ষালাভ করেন। কুমারজীব ষোল রাজ্যের যুগে চাং'আন অঞ্চলে বসবাস করেন এবং সেই সময়ে তিনি অগণিত বৌদ্ধ শাস্ত্রকে সংস্কৃত থেকে চীনাভাষায় অনুবাদ করেন।